Népszabadság: Elõzhetnek a táppénzesek a szakrendelõkben
A kormány tervei szerint ezentúl a rendelési idõ legfeljebb hatvan százalékát az aktív dolgozók vizsgálatára kell majd fenntartani a szakrendelõkben. A júliusban életbe lépõ szabály miatt a nyugdíjasok, a diákok, a munkanélküliek és a kismamák hosszabb várakozási idõre számíthatnak.
A Népszabadság szerint a kormány arra kötelezné az egészségügyi szakellátást, hogy a rendelési idõ legfeljebb 60 százalékát az aktív dolgozók soron kívüli vizsgálatára tartsák fenn. A napilap szerdai száma arról ír, hogy a várhatóan júliustól hatályos szabálytól a kormányzat azt reméli, hogy ha a táppénzen töltött összes idõszak akár csak egyetlen nappal is megrövidül, az elvileg akár 2,8 milliárd forint megtakarítással is járhat.

A Népszabadság azt írja, hogy miután már ma is meglehetõsen sokat kell várakozni a szakrendeléseken, az inaktívaknak meghagyott negyvenszázalékos rendelési idõben az orvosok képtelenek lesznek megbirkózni a nyugdíjasok, a munkanélküliek, a gyeses anyák és a diákok ellátásával.

A lapnak több szakrendelõ vezetõje is azt mondta, értik a kormányzati "segítõ szándékot", de ez a terv megoldhatatlan feladat elé állítaná õket.

A Nemzeti Erõforrás Minisztérium egészségügyi államtitkársága szerint a kormány javaslata csak azt írná elõ, hogy a járóbeteg-szakellátások rendelési idejében a keresõképtelenség miatt soron kívüli esetek ellátására fordítható idõ nem haladhatja meg az adott szakrendelés napi rendelési idejének 60 százalékát. A szakmailag indokolt esetek nem szenvedhetnek hátrányt az ellátás során a keresõképtelen betegekkel szemben - közölte az államtitkárság.

A keresõképtelenséget megállapító orvos soronkívüliséget biztosító beutalót akkor adhat, ha a beteg táppénzre jogosult és ugyanazon betegségébõl adódóan folyamatosan, legalább 15 napon át fennáll a keresõképtelensége - olvasható a szerdai közleményben. A feltételek elõírásával megakadályozható, hogy egyes biztosítottak a soron kívüli ellátás lehetõségének igénybevétele érdekében keresõképtelen állományba vetessék magukat - közölte az államtitkárság.
szakrendelés táppénz egészségpolitika szakrendelõ